CELEX: 62020TN0121
Language: el
Date: 2020-02-21 00:00:00
Title: Υπόθεση T-121/20: Προσφυγή της 21ης Φεβρουαρίου 2020 — IP κατά Επιτροπής

20.4.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 129/21
            
         
      Προσφυγή της 21ης Φεβρουαρίου 2020 — IP κατά Επιτροπής
      (Υπόθεση T-121/20)
      (2020/C 129/27)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: IP (εκπρόσωποι: L. Levi και S. Rodrigues, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να κρίνει την παρούσα προσφυγή παραδεκτή και βάσιμη·
               
            κατά συνέπεια,
      
                  —
               
               
                  να ακυρώσει τις προσβαλλόμενες αποφάσεις·
               
            
                  —
               
               
                  να καταδικάσει την καθής στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής κατά της απόφασης της Επιτροπής της 21ης Αυγούστου 2019 με την οποία του επιβλήθηκε η πειθαρχική κύρωση της καταγγελίας, χωρίς προειδοποίηση, της σύμβασης πρόσληψής του, ο προσφεύγων προβάλλει τρείς λόγους ακυρώσεως.
      
                  1.
               
               
                  Με τον πρώτο λόγο προβάλλεται παραβίαση της αρχής της χρηστής διοίκησης και παράβαση της υποχρέωσης αιτιολόγησης. Συναφώς, ο προσφεύγων υποστηρίζει μεταξύ άλλων ότι δεν έτυχε δίκαιης μεταχείρισης από την Επιτροπή, η οποία δεν τήρησε την υποχρέωση επιμέλειας και το καθήκον πρόνοιας που υπείχε. Κατά τον προσφεύγοντα, η Επιτροπή έπρεπε να έχει ενημερωθεί για την έκβαση της ποινικής διαδικασίας, η οποία περατώθηκε με θέση της υπόθεσης στο αρχείο, και να την έχει γνωστοποιήσει στο πειθαρχικό συμβούλιο προκειμένου αυτό να τη λάβει υπόψη στην απόφασή του.
               
            
                  2.
               
               
                  Με τον δεύτερο λόγο προβάλλονται ο παράνομος χαρακτήρας των προπαρασκευαστικών πράξεων της προσβαλλόμενης απόφασης και η πρόδηλη πλάνη εκτιμήσεως στην οποία φέρεται να υπέπεσε η Επιτροπή. Ο προσφεύγων φρονεί μεταξύ άλλων ότι ο παράνομος χαρακτήρας των δύο προπαρασκευαστικών πράξεων της προσβαλλόμενης απόφασης συνεπάγεται τον παράνομο χαρακτήρα της τελευταίας.
               
            
                  3.
               
               
                  Με τον τρίτο λόγο προβάλλεται παράβαση του άρθρου 10 του παραρτήματος X του Κανονισμού Υπηρεσιακής Κατάστασης των υπαλλήλων της Ευρωπαϊκής Ένωσης, διότι, αφενός, δεν εξετάστηκε το σύνολο των περιστάσεων που αφορούσαν την υπόθεση του προσφεύγοντος και, αφετέρου, τα κριτήρια που ελήφθησαν υπόψη για τον καθορισμό της κύρωσης εκτιμήθηκαν εσφαλμένως ή σταθμίστηκαν με δυσανάλογο τρόπο.